**СООПШТЕНИЕ ЗА МЕДИУМИ**

8 март, 2016 година

Амбасада на Јапонија во Виена

**Јапонска грант помош од 302.020 евра за пет проекти во Македонија**

Амбасадата на Јапонија во Виена потпиша пет грант договори кои ќе обезбедат вкупно 302.020 евра помош за пет проекти во Македонија. Два од проектите се однесуваат на реновирање со цел да се закрепне од штетите нанесени од поплавите во 2015 година и два проекта со помош за моменталната бегалска/мигрантска криза. Проектите се финансирани од програмата *„Грант помош за поддршка на мали проекти“* (Grant Assistance for Grassroots Human Security Projects (GGP)) основана од Владата на Јапонија.

Детали за петте проекти:

1. **Проект за реновирање на подрачното основно училиште „Св.Кирил и Методиј“ во село Горни Подлог во Општина Кочани**

**70.479 евра** се наменети на реновирање на подрачното училиште во кое настава следат 130 деца од Горни Подлог и околината. Училиштето има потреба од реновирање откако беше погодено од поплавите во февруари 2015 година. Поради штетата, во училишната зграда е студено во зимскиот период. Влагата е значително проширена и претставува опасност по здравјето на учениците и вработените.

Јапонскиот грант ќе го финансира целосното реновирање на зградата вклучувајќи ги и вратите и прозорците.

1. **Проект за реновирање на Здравствена станица во село Двориште во Општина Берово**

**29.236 евра** се наменети за единствената здравствена станица во Двориште која беше сериозно поплавена во 2015 година. Употребата на здравствената станица е сериозно ограничена вклучувајќи го и делот за престој на дежурен доктор.

Јапонскиот грант ќе обезбеди средства за поправка на покривот, реновирање на објектот, прозорците и вратите и ќе обезбеди соодветен систем за дренажа кој во иднина ќе ја заштити здравствената станица од поголеми поплави.

1. **Проект за подобрување на управувањето со цврст отпад во Општина Кривогаштани**

**66.295 евра** се наменети за модернизација на јавниот систем за отпад во Кривогаштани. Само еден мал дел од општината, која брои популација од 6.000 жители, е во можност да добие комунални услуги. Недостатокот на контејнери дополнително води кон загадување. Без соодветен камион за отпад, се создаваат диви депонии, наместо ѓубрето да се транспортирa до најблиската станица за обработка. Оваа состојба има негативно влијание кон животната средина и јавното здравје.

Јапонскиот грант ќе обезбди нов камион за отпад и контејнери за општината. Овој проект ќе придонесе кон поголема хигиена и поздрава животна средина за жителите на Кривогаштани.

1. **Проект за рехабилитација и обнова на медицинска опрема во Општа болница Гевгелија**

**70.296 евра** се наменети за Општата болница во Гевгелија која обезбедува основна здравствена заштита за повеќе од 80.000 пациенти годишно. Во моментов капацитетите во болницата се дополнително оптоварени заради транзитниот камп за бегалци/мигранти кои пристигнуваат од границата со Грција. Ограничувањата во буџетот во текот на годините довеле до структурни оштетувања на болничката зграда. Дополнително, со години користената опрема во одделот за гинекологија и акушерство е веќе застарена.

Јапонскиот грант ќе обезбеди реновирање на одделението за гинекологија и акушерство како и набавка на модерна медицинска опрема како неонатален инкубатор и гинеколошки кревети. Со овој проект ќе се обезбедат соодветни услови за локалните жени, но и за жените бегалки/мигрантки.

1. **Проект за подобрување на управувањето со цврст отпад во Општина Куманово**

**65.714 евра** се наменети за помош во Табановце, село во близина на границата со Србија во Општина Куманово. Во Табановце е сместен транзит кампот за бегалци/мигранти кои ја минуват границата кон Србија. Раководењето со отпадот во селото претставувало проблем и пред бегалската криза, а поради ситуацијата отпадот е зголемен за 20%. Јавното претпријатие на општината е во недостаток на камиони и затекнато од ситуација.

Јапонскиот грант ќе финансира модерен камион за отпад и 30 контејнери за да помогне во Табановце и во Општина Куманово да се реши проблемот со животната средина.

Контакт:

Јапонска канцеларија за врски

Тел: 02-3118-063

или

Амбасада на Јапонија во Виена

Тел: 0043-1-531-920